Kriban siia veel mõned vahvad luuletused, pean täna raamatu ära andma.  Leelo on nii soe inimene, täpselt sama muinasjutuline kui Ets siin kõrval pildil.  Ma olen õnnelik, et mul on au teda tunda ...              ***    (1. salm ja 4. salm)    Muinaslood on imelised -  neis on peidus naer ja nutt...  Mõni inimene ise  ongi nagu muinasjutt:  loodud laste lohutuseks,  sõbraks halvas kui ka heas,  rahailma rahutuses  kõnnib, lapsesilmad peas.  ------    Puudest, pilvedest ja tarnast  jälle keegi leiab väe-  miskit habrast, lapsesarnast,  mida kuri silm ei  näe...  Seda ei saa pihku võtta  nagu kuud või hommikut,  ei saa peita nagu tõtt - ta  ongi tõde. Muinasjutt.          Teatris ei või sülitada,  osalisi tülitada,  näppu ninna paigutada  ega valjult haigutada.    Teatris ei või puupsu teha,  nätsu jätta tooli taha,  pirukat ja pitsat süüa,  naabrit möödaminnes lüüa.    Teatris ei või jääda tuttu,  valjul häälel teha juttu,  jalgadega kolistada  ja mobiililt helistada.    kogust "Lätikeelne jäätis"